Pohjois-Korea



Perustiedot:
 * Pohjois-Korea sijaitsee Korean niemimaan pohjoisosassa, sen pohjoisnaapurit ovat Kiina ja Venäjä ja etelänaapuri luonnollisesti Etelä-Korea.
 * Väkiluku on 22 757 275 (2010).
 * Asukkaita on n. 182 neliökilometrillä, ja pinta-ala on 120 540 neliökilometriä.
 * Väestönkasvu oli noin 0,9% vuonna 2005.
 * Pääkaupunki on Pjongjang.
 * Pohjois-Korea on pääasiassa jokien halkomaa vuoristoa ja ylänköä. Korkein vuori on Paektu-san (2744 m). Maapinta-alasta yli puolet on metsää.
 * BKT on 40 miljardia dollaria (2009), mikä tekee vain 1800 dollaria per asukas. HDI:tä eli inhimillisen kehityksen indeksiä ei ole edes määritelty.
 * Pohjois-Korea on yksi maailman viidestä kommunistimaasta. Sitä on luonnehdittu stanilistiseksi diktatuuriksi, mutta virallisesti maa on kansantasavalta ja sen ideologia perustuu jucheaatteeseen. Juche pohjautuu marxilais-leninismiin ja Kim Il-Sungin opetuksiin. Sen keskeisimmät periaatteet ovat riippumattomuus politiikassa, omavaraisuus taloudessa ja itseluottamus kansallisessa puolustuksessa. Kim Il-Sung on maan ikuinen presidentti, vaikka kuolikin jo vuonna 1994. Maata hallitsee hänen poikansa Kim Jong-il.
 * Virallinen kieli on korea ja rahayksikkö Pohjois-Korean won.



Väestö:
 * Pohjois-Koreassa asuu hyvin vähän ulkomaalaisia, käytännössä vain hyvin pienet kiinalais- ja japanilaisvähemmistöt ovat olemassa.
 * Vuonna 2006 keskimääräinen elinikä oli miehillä 69 ja naisilla 75 vuotta.
 * Väestöstä 99% on lukutaitoisia.
 * Perinteiset pääuskonnot ovat buddhalaisuus ja konfutselaisuus. Näitäkään ei käytännössä harjoiteta, sillä valtionjohto suhtautuu uskontoihin kielteisesti. Maassa ei ole uskonnonvapautta.

Talous:
 * Yhteisomistuksessa oleva teollisuus tuottaa lähes kaikki yhteiskunnan tarvitsemat hyödykkeet. Hallinto tosin keskittyy raskaaseen sotateollisuuteen maatalouden kustannuksella. Eteläkorealaisten yhtiöiden kanssa tehdään jonkin verran yhteistyötä, ja Pohjois-Koreaan on perustettu Kaesongin erityistalousalue, jossa ulkomaiset yritykset voivat toimia.
 * Asevoimien palveluksessa on 1,21 miljoonaa henkilöä, mikä on tietenkin poikkeuksellisen suuri määrä. Puolustusbudjetti on 60% BKT:stä. Asepalvelus on kymmenvuotinen, ja noin viidennes työikäisistä miehistä on asevoimien palveluksessa. Naisille asepalvelus on osittain vapaaehtoinen ja pääsääntöisesti viisivuotinen. Korean kansanarmeija tekee kuitenkin pääasiassa siviilitöitä, joten kyseessä on käytännössä työpalvelus.
 * Neuvostoliiton romahdus katkaisi apuvirrat, joiden varassa Pohjois-Korea käytännössä eli. Myös Kiinan halu tukea maata on laimentunut. Naapurimaat tekevät kauppaa mieluummin vauraan Etelä-Korean kanssa. Vuonna 1997 Pohjois-Koreaa kohtasi nälänhätä, jonka aikana menehtyi jopa miljoonia ihmisiä, tarkkaa lukua ei tiedetä.
 * Viimeisen 30 vuoden aikana BKT on asukasta kohden laskenut jopa 50%. 2000-luvulla talous on jo hieman paremmalla tolalla, mutta alkeellinen maatalousjärjestelmä ei pysty tuottamaan tarpeeksi ruokaa, ja suuri osa maan väestöstä on aliravittua - lapsista ainakin 40%. Pohjois-Korea on useaan otteeseen joutunut pyytämään ruoka-avustuksia.
 * Pohjois-Korean merkittävimmät luonnonvarat ovat kivihiili, lyijy, volframi, sinkki, grafiitti, rautamalmi, kupari ja kulta. Merkittävimmät vientituotteet ovat lyijy ja mineraalit.
 * Pohjois-Korea on Aasian köyhimpiä maita.

//Armeija nielee suuren osan valtionbudjetista, se myös työllistää poikkeuksellisen suuren osan kansalaisista//

Kulttuuri:
 * Suuri osa pohjoiskorealaisesta kulttuurista keskittyy kauden johtajan ympärille. Henkilökultti hallitsee kulttuuria.
 * Merkittäviä tapahtumia ovat massaliikuntatapahtumat, joissa voi olla mukana tuhansia esiintyjiä. Niissä on tanssi- voimistelu- ja koreografiaesityksiä, ja ne juhlistavat maan historiaa.
 * Maan kulttuuria voi sanoa hyvin köyhäksi, sillä taiteetkin ovat täysin hallintoon sidoksissa.
 * Pohjois-Korean juhlapäivät kuvastavat maan hallintoa hyvin. Kim Jong-ilin ja Kim Il-sungin syntymäpäivät ovat virallisia juhlapäiviä, samoin Korean työväenpuolueen perustamispäivä ja Sosialistisen perustuslain julistuksen päivä. 1. toukokuuta vietetään työn päivää. Itsenäisyyspäivä on 15. elokuuta.

Tiedonvälitys:
 * Maassa on vain yksi televisiokanava, Korean Central Television, ja sitä käytetään käytännössä vain propagandavälineenä.
 * Pohjoiskorealaisilla ei pääasiassa ole pääsyä maailmanlaajuiseen tietoverkkoon, vain kansallisille verkkosivuille. Ne tarjoavat voimakkaasti sensuroitua tietoa ulkomailta.
 * Tiedonvälityksen voimakkaista rajoituksista johtuen maasta on vaikeaa saada täysin luotettavaa tietoa.

Historian merkkikohtia:
 * **1910** - Japani miehitti Korean kuningaskunnan.
 * **1945** - II maailmansodan jälkeen Yhdysvallat ja Neuvostoliitto jakoivat maan kahteen puoliskoon 38. leveyspiiriä pitkin. Pohjoista hallitsi NL, etelää USA.
 * **1948** - Korean kansantasavalta perustettiin, Kim Il-sung valtion johtoon. Maa sai Neuvostoliiton tuen. Eri puolueet yhdistettiin ja sosialismin mukaisesti käynnistettiin talousohjelma, joka pohjautui raskaalle teollisuudelle, maatalouden kollektivisoinnille ja asevarustelulle.
 * **1950** - Korean sota alkoi. Pohjois-Korea kukisti helposti Etelä-Korean heikon armeijan. YK (käytännössä Yhdysvallat) lähetti joukkoja Etelä-Korean tueksi. Kiina liittyi sotaan P-K:n puolelle.
 * **1953** - Sota päättyi ja aselepo solmittiin (mutta maat ovat edelleen sotatilassa).
 * **1950-luku -** Kim Il-sungin henkilökultti luotiin. Puolueen sisällä tehtiin puhdistuksia, Kim Il-sungia uhanneet ryhmittymät eliminoitiin.
 * **1954-1969** - Voimakasta talouskasvua. 70-luvulla talous alkoi kuitenkin taantua, syinä mm. heikko maatalous ja suuret puolustusmenot.
 * **60-luvun lopulla** käyttöön otettiin Juche-aate, joka korosti omavaraisuutta -> eristäytyminen.
 * **1972** - Uusi perustuslaki, Kim Il-sungista presidentti.
 * **1991** - Pohjois-Korea hyväksyttiin YK:n jäseneksi ja Kim Jong-il nimitettiin asevoimien ylipäälliköksi.
 * **1994** - Kim Il-sung kuoli. Hän on maan ikuinen presidentti, mutta hänen pojastaan tuli valtionpäämies.
 * **90-luvun lopulla** kehitettiin Son'gun-järjestelmä, eli talous keskitettiin armeijan ympärille. Ydinvoimaohjelma käynnistettiin.
 * **1996-1999** - Katovuodet ja nälänhätä. 400 000 ihmistä menehtyi.
 * **2006** - ensimmäinen ydinkoe
 * **2009** - toinen, onnistuneempi ydinkoe. Pohjois-Korea mitätöi aselevon Etelä-Korean kanssa.

Historian merkitys tänään: Historiasta kenties näkyvimpänä piirteenä Pohjois-Koreaan on jäänyt viha Etelä-Koreaa kohtaan. Sodan vastakkainasettelu näkyy voimakkaasti vieläkin, eikä sotatilaa ole virallisesti mitätöity. Vain joitain kuukausia sitten Pohjois-Korea kohdisti pommi-iskuja etelänaapuriaan vastaan, konflikteja maiden välillä siis on vielä tänäkin päivänä. Pohjois-Korea on uhannut julistavansa täysimittaisen sodan etelänaapurilleen, mikäli valtiolle asetetaan vielä lisää pakotteita.Pohjois-Korean mätä hallinto on vuosikymmenten aikana juurtunut syvälle, ja diktatuuria tuntuu olevan mahdoton kitkeä. Kansalaisten on mahdotonta vastustaa hallintoa; monille suuri pelote on se, että niskuroimalla asettaa myös perheensä ja läheisensä vaaraan. Jos ulkomaat yrittäisivät valtarakenteisiin liian kovalla kädellä puuttua, olisi tuloksena todennäköisesti sota, ja pitää muistaa, että Pohjois-Korea on ydinasevaltio.

Politiikka:
 * Johtava puolue on Korean työväenpuolue, johon käytännössä kaikki hallinnon edustajat kuuluvat. Valtiota johtaa Juche-ideologian mukaisesti "kansan etujoukko" eli puolue, jonka päätökset perustuvat demokraattiseen sentralismiin (marxilais-leniniläisten puoluiden järjestömuoto, demokratia viittaa keskustelunvapauteen ja sentralismi yhteisiin päätöksiin alistumiseen). Työväenpuolueen lisäksi sallittuja puolueita on kaksi (Korean sosiaalidemokraattinen puolue ja Chondoist Ch'ongu), mutta ne eivät vastusta työväenpuolueen valtaa, yhdessä nämä kolme puoluetta muodostavat Demokraattisen isänmaan yhdistämisen rintaman.
 * Korkein päättävä elin on Korkein kansanneuvosto. Siinä on 687 jäsentä, jotka valitaan neljäksi vuodeksi kerrallaan kansanvaalilla, jotka ovat kuitenkin vain nimelliset, sillä ehdokkaat valitaan etukäteen eikä vastaehdokkaita ole. Kussakin vaalipiirissä on vain yksi ehdokas, joka siis väkisinkin valitaan. Äänestäjällä on mahdollisuus äänestää myös ehdokasta vastaan, mutta tämä voi johtaa rangaistukseen. Kansanneuvosto on tavallisesti kokoontunut kahdesti vuodessa muutamaksi päiväksi, muulloin sen toimia hoitaa sen valitsema puhemiehistö eli pysyvä komitea. Korkein kansanneuvosto valitsee hallituksen tai valtion hallinnon neuvoston puheenjohtajan, joka nimittää neuvoston muut jäsenet. Keskuskansankomitea valvoo valtion hallinnon neuvostoa, joka toimii hallinnollisena ja toimeenpanevana elimenä.
 * Nimellisesti hallitusta johtaa pääministeri, mutta todellinen valta on Kim Jong-ilillä. Hänen virallinen asemansa on sotavoimien komentaja, valtion kansallisen puolustuksen komission puheenjohtaja ja puolueen pääsihteeri.
 * Valtarakenne on unitaarinen (ei vallan kolmijakoa).

//Kim Il-Sung, Rakastettu Johtaja ja ikuinen presidentti//

Miten hallinto sitten toimii? Käytännössä demokratia on Pohjois-Koreassa pelkkä vitsi. Maassa vallitsee diktatuuri, eikä hallinnon (Kim-Jong-ilin) päätöksiä sovi kyseenalaistaa saatika vastustaa. Vaalit järjestetään vain muodon vuoksi; yhdessä vaalipiirissä on yksi ainoa ennalta valittu ehdokas. Maata voisi sanoa totalitaariseksi diktatuuriksi ja sotilasvaltioksi. Hallinnon itsensä kannalta hallinto toimii kuitenkin loistavasti; vain harvat uskaltavat kuolemanpelossa sanoa hallinnolle vastaan ja esimerkiksi internet ja muut kansainväliset vaikutteet on tehokkasti onnistuttu pitämään pois kansalta. Pohjois-Korea on todennäköisesti maailman eristynein valtio.

Nykypäivän ongelmia: Pohjois-Korea on hyvin köyhä maa. Tuloista suurin osa käytetään puolustustukseen, ja esimerkiksi maanviljelyn budjetti on hyvin pieni. Aliravitsemus ja jopa nälkäkuolemat ovat ongelma. Talous on hyvin suljettu, eikä kauppaa muiden maiden kanssa juuri käydä, eihän mikään maa edes halua olla Pohjois-Korean kanssa tekemisissä. Pohjois-Koreaa vihataan. Sitä pidetään sotilaallisena uhkana, onhan hallitsija uhkaillutkin maailmaa ydiniskuilla. Yhdysvallat on luokitellut Pohjois-Korean ”pahan akseliin” monien muslimimaiden kanssa. Maan hallitsija on vaihtumassa – valta siirtyy Kim Jong-ilin pojalle – mikä entisestään lisää pelkoa. Millainen tämä uusi hallitsija on luonteeltaan ja miten hän aikoo toimia? Ihmisoikeusrikkomukset ovat Pohjois-Koreassa arkipäivää. Amnestyn mukaan Pohjois-Koreassa harjoitetaan "jatkuvia, systemaattisia ihmisoikeusikkomuksia." Näitä ovat esimerkiksi poliittiset vangitsemiset, kidutus ja kuolemantuomiot. Rangaistuksen voi saada pienimmästkin tottelemattomuuden eleestä ja esimerkiksi luvattomasta kokoontumisesta. Maasta lähtee ihmisiä pakolaisiksi, ja heidän perheitään saatetaan uhata heidän tekonsa takia. Amnestyn mukaan Pohjois-Korean vakileireillä on 200 000 poliittista vankia, joita kidutetaan toistuvasti. Pohjois-Korean eristäytyneisyys ja ihmisoikeuksien laiminlyönti eivät sovi enää ihmiskunnan nykyisiin arvoihin ja sääntöihin. Silti hallinto pitää tiukasti kiinni vanhoista, julmista otteistaan - saa nähdä, mihin kaikki johtaa.

**Antti Pohjamies L2**

Lähteet: http://fi.wikipedia.org/wiki/Korean_demokraattinen_kansantasavalta http://en.wikipedia.org/wiki/North_Korea http://formin.finland.fi/public/default.aspx?nodeid=17298 http://www.iltalehti.fi